kardosdrur/scandi-wiki huggingface dataset:
Stokkebæk Å

Stokkebæk Å er et vandløb på Sydøstfyn, der har sit udspring vest for Gudbjerg i det gamle Gudbjerg Sogn. 

Åen gennemløber landskabet og har tidligere givet kraft til en række vandmøller på turen til Sydøstfyns kyst ved  Stokkebæk Huse, nogle kilometer nord for Lundeborg. 

Vandmøllerne var:
Mullerup
Gudbjerg Mølle vestkanten af Gudbjerg Sogn.
Gudme Teglværk vest for Gudme by.
Hesselager Mølle, bag Hesselager Kirke. 
Vormark Mølle i dalen ved mejeriet i Vormark, det nu nedlagte Vormark Andelsmejeri

Stokkebækskolen 
Stokkebæk gav i august 2011 navn til Stokkebækskolen, som er en sammenlægning af skolerne i Hesselager, Gudme og Gudbjerg. De tre landsbyer, som åen løber igennem.

Vandløb i Danmark
Erik Sidenius Jensen

Erik Sidenius Jensen født 4. juni 1962 er en tidligere dansk atlet som var medlem af Vidar Sønderborg, Skovbakken, Viby IF og Aarhus 1900.

Erik Sidenius Jensens træner var Erik Barslev.

Internationale mesterskaber 
 1988 OL 110 meter hæk 5.plads i kvartsfinalen 14,04 (13,91 i inledende heat)
 1987 VM 110 meter hæk 29.plads 14.06
 1986 EM 110 meter hæk 24.plads 14.60
Internationale ungdomsmesterskaber
 1981 JEM 110 meter hæk 14.plads 14,72

Danske mesterskaber 
  1990 110 meter hæk 14,33
  1990 60 meter hæk inde 7,92
  1988 110 meter hæk 13,83
  1988 60 meter hæk inde 8,05
  1987 110 meter hæk 14,61
  1987 60 meter hæk inde 8,10
  1986 110 meter hæk 14,17
  1986 60 meter hæk inde 8,15
  1985 110 meter hæk 14,56
  1985 60 meter hæk inde 7,99
  1984 110 meter hæk 14,48
  1984 60 meter hæk inde 8,11
  1983 110 meter hæk 14,25
  1982 110 meter hæk 14,1
  1981 110 meter hæk 14,6
  1981 60 meter hæk inde 8,3

Danske rekorder 
Seniorrekorder 
 110 meter hæk 13.82 +1,5 1. juli 1987 NRGi Arena, Aarhus
U23-rekorder
 110 meter hæk 14.25 23. juli 1983
Juniorrekorder
 110 meter hæk 14.59 20. august 1981 Utrecht, Holland

Ekstern henvisning 
 DAF i tal – Erik Sidenius Jensen 
 
 Erik Jensen Biography and Olympic Results – Olympics at Sports-Reference.com 

Hækkeløbere fra Danmark
Atleter fra Vidar Sønderborg
Atleter fra Skovbakken
Atleter fra Viby IF
Atleter fra Aarhus 1900
Danske OL-deltagere i atletik
Marie Bagger Bohn

Marie Bagger Bohn (født Rasmussen 1. november 1972 i Ringkøbing) er en tidligere dansk atlet, der primært konkurrerede i stangspring. Hun var medlem af Aarhus 1900 og blev kåret til Årets fund i Dansk Atletik Forbund 2000. Bagger satte i finalen ved OL 2000 i Sydney, hvor hun blev nummer otte, dansk rekord i stangspring med 4,35 m, en rekord, der holdt i tolv år, inden Caroline Bonde Holm sprang 4,36 m kort inden OL 2012.

Bagger Bohn som er læge og ph.d.-studerende er gift med den tidligere stangspringer Carl Christian Bohn.

Internationale mesterskaber 
 2002 EM Stangspring 24. plads 4,00
 2001 VM Stangspring 13. plads 4,25
 2000 OL Stangspring 8. plads 4,35
 2000 EM Stangspring-inde 10. plads 4,20
 1998 EM Stangspring 16. plads 4,00
 1998 EM Stangspring-inde 11. plads 3,95

Danske mesterskaber 
  2005 Stangspring 3,85
  2003 Stangspring inde 4,00
  2002 Stangspring 4,10
  2002 Stangspring inde 4,20
  2001 Stangspring 4,01
  2001 Stangspring inde 4,15
  2000 Stangspring inde 3,90
  1999 Stangspring inde 3,60
  1998 Stangspring 3,95
  1998 Stangspring inde 3,90
  1997 Stangspring inde 3,65
  1996 Stangspring 3,00
  1996 Stangspring inde 3,10
  1996 Højdespring inde 1,67
  1995 Højdespring inde 1,73

Personlig rekord 
 Stangspring: 4,35 Sydney 25. september 2000

Ekstern henvisning 
 DAF i tal – Marie Bagger Bohn 
 IAAF – Marie Bagger Bohn profil
 Marie Bagger Rasmussen Biography and Olympic Results – Olympics at Sports-Reference.com 

Stangspringere fra Danmark
Atleter fra Aarhus 1900
Personer fra Ringkøbing
Danske OL-deltagere i atletik
Højdespringere fra Danmark
Uffe Horwitz

Georg Hugo "Uffe" Horwitz (født 31. juli 1922 i København, død 4. juni 2010) var en dansk læge og frihedskæmper. Hugo Horwitz bar dæknavnet "Uffe", der efterhånden blev det navn, han kendes under, også efter besættelsen.

BOPA-gruppeleder 
Hugo Horwitz voksede op i Hellerup i en velhavende jødisk tobaksfamilie, som ejede fabrikken Horwitz & Kattentid. Han flygtede i oktober 1943 til Sverige med sin familie i forbindelse med aktionen mod de danske jøder, men han vendte tilbage i februar 1944 og fik kontakt til sabotagegruppen BOPA, hvor han avancerede til gruppeleder og snart blev en af de mest effektive folk. Han deltog i omkring 50 sabotageaktioner i BOPA-regi, bl.a. de store aktioner rettet mod Torotor, Carltorp, AMBI, Nordwerk, sprængningen af Langebro, tyveriet af våben fra Hærens Våbenarsenal og aktionen i Brøndbyøster, hvor BOPA forsøgte at skaffe sig ammunition fra et tysk tog.

Han deltog også i likvideringer af stikkere og er i den forbindelse interviewet i Peter Øvig Knudsens bog Efter drabet (Gyldendal 2001).

Ved befrielsen var det Horwitz, der ledsagede statsminister Erik Scavenius gennem Indre By til afskedsaudiens på Amalienborg hos kong Christian X.

Efter krigen 
Efter krigen blev han, støttet af Mogens Fog og Knud W. Jensen, uddannet til læge og arbejdede som praktiserende læge først i Ribe, hvor han også blev medlem af byrådet, og siden i Lystrup ved Århus. Han blev efter krigen alkoholiker, men hans første hustru, Birthe, fik dæmpet hans alkoholisme. I sit første ægteskab med Birthe fik han fire børn, men på en ferie i Rosenthal i Østrig omkom hans kone og et af børnene i en bilulykke, mens et andet af hans børn blev svært kvæstet. Nogle år senere blev Uffe Horwitz gift igen og fik en søn og datter med sin nye kone, Bitten.

Sammen med Knud Rasmussen udgav han bogen En sabotørs erindringer (Fremad 1967). Han havde i en årrække en lægebrevkasse i Hjemmet.

Han er begravet på Elsted Kirkegård.

Kilder 
 
 Uddrag af bogen Efter drabet 
 Kapitel 3 af Aage Staffe: Vagabond i Europas Ruiner (PDF)
 Hugo Horwitzs dødsannonce på Navne.dk fra Berlingske Tidende den 8. juli 2010
 

Læger fra Danmark
Danskere i 1900-tallet
Selvbiografer fra Danmark
Medlemmer af BOPA
Jøder fra Danmark
Kommunalpolitikere fra Danmark
Personer fra Hellerup
Dansksprogede forfattere fra Danmark
Ove Høegh-Guldberg (flertydig)

Ove Høegh-Guldberg er navnet på flere personer:

 Ove Høegh-Guldberg (1731-1808) – dansk gehejmeråd og stiftamtmand
 Ove Emmerich Høegh-Guldberg (1798-1843) – dansk højesteretssagfører
 Ove Christopher Høegh-Guldberg (1805-1869) – dansk læge og etatsråd
 Ove Høegh-Guldberg (politimester) (1874-1933) – dansk politimester (Ove Hahn Høegh-Guldberg)
 Ove Høegh-Guldberg (modstandsmand) (1905-1987) – dansk læge og modstandsmand
 Ove Hoegh-Guldberg (født 1959) – australsk biolog

Se også:
 Ove Guldberg (1918-2008) – dansk politiker og minister
 Ove Høegh-Guldberg Hoff (ingeniør) (1905-1972) – dansk civilingeniør og professor
 Ove Høegh-Guldberg Hoff (officer) (født 1942) – dansk officer
FIGHT CAMP 360°

FIGHT CAMP 360° er en amerikansk reality-serie, der kører på den amerikanske kanal Showtime. Den tager udgangspunkt i deltagerne i Super Six World Boxing Classic's liv. Serien havde premiere lørdag den 10. oktober 2009. I serien medvirker Arthur Abraham, Carl Froch, Andre Dirrell, Mikkel Kessler, Andre Ward og Allan Green. Selvom Jermain Taylor har trukket sig tilbage fra turneringen deltager han stadigvæk i serien i parallelklip.

Der vil være 8 episoder i alt, der følger kæmperne, ikke bare i træningslejren, men i løbet af de intense øjeblikke, der fører op til deres respektive kampe, i deres hjørner i hver kamp og i kølvandet hos hver vinder, taber, eller uafgjort som krigerne trækker sig tilbage fra rampelyset og begynder at forberede sig til deres næste kamp. Serien giver dermed publikum et mere personligt forhold til bokserne.

The round-robin nature of this tournament lends itself to a story arc and fight progression that has never before been seen in boxing,” sagde SHOWTIME Sports General Manager Ken Hershman. “This series will set itself apart by chronicling each man through that progression. No one knows where each story will lead, but our cameras will be there every step of the way.”

Serien tager også seerne bag intriger og politik for at afsløre, hvordan den hidtil usete bokseturnering blev skabt.

Serien har stemme af Bill St. James med musik af den prisbelønnede NFL Films David Robidoux.

Amerikanske tv-serier fra 2000'erne
Gerstetten

Gerstetten er en kommune i Landkreis Heidenheim i den østlige del af den tyske delstat Baden-Württemberg i det sydlige Tyskland.
 
Gerstetten ligger i Schwäbische Alb og er efter Baiersbronn i Schwarzwald den arealmæssigt største kommune i Baden-Württemberg uden stadsret.

I kommunen ligger landsbyerne:
 Gerstetten (indb: 6.265)
 Dettingen (indb: 2.042, indlemmet i 1972)
 Gussenstadt (indb: 1.533, indlemmet i 1971)
 Heldenfingen (indb: 1.052, indlemmet i 1971)
 Heuchlingen (indb: 924, indlemmet i 1974)
 Heuchstetten (indb: 137)
 and Sontbergen (indb: 56, indlemmet i 1974).
Det samlede indbyggertal var i 2008 på 11.820 indbyggere .

Eksterne henvisninger 

 Officiel hjemmeside
Ove Høegh-Guldberg (modstandsmand)

Ove Høegh-Guldberg (28. februar 1905 i Aarhus – 2. december 1987) var en dansk læge og modstandsmand under Danmarks besættelse.

Høegh-Guldberg blev student fra Herlufsholm 1924, tog medicinsk eksamen 1932, fik hospitalsuddannelse 1932-34 og var praktiserende læge i Gedved fra 1934 til 1962. Han stiftede I/S Geoplastic 1948 til fremstilling af plastiske landkort.

Under dæknavnet "Ørn" var han nedkastningschef for Horsensegnen 1944 og siden for Vesthimmerland 1944-45 og han stod dermed for det farlige arbejde med modtagelsen af de våben, som engelske fly kastede ned, koordineret af SOE. Han har skrevet bogen En familie under besættelsen (Dixit 1985).

Han var medlem af Den almindelige danske Lægeforenings hovedbestyrelse 1958-61, formand for Vejle-Skanderborg amters lægekredsforening 1962-66, formand for Århus Entomologklub 1957-60 og fra 1962 samt medlem af bestyrelsen for Naturhistorisk Museum, Aarhus fra 1958.

Han har udgivet tidsskriftartikler om medicinske emner (fra 1934), om statistiske (fra 1930) og om entomologiske emner (fra 1919). Hovedværk: Aricia-studier 3-12 (1961-72). Han modtog Carlsbergs Mindelegat for Brygger J. C. Jacobsen 1965.

Han blev gift 28. december 1928 med Marie Louise (Misi) Krarup, f. 22. januar 1907 i Roskilde, datter af rektor Jakob Krarup og hustru Maria Magdalene f. Schepelern.

Kilder 
 Ove Høegh-Guldberg i Modstandsdatabasen
 Kraks Blå Bog 1974

Modstandsfolk fra Danmark
Læger fra Danmark
Danskere i 1900-tallet
Ove
Selvbiografer fra Danmark
Personer fra Aarhus
Faglitterære forfattere fra Danmark
Personer i Kraks Blå Bog (afdøde)
Entomologer fra Danmark
Dansksprogede forfattere fra Danmark
Tage Severinsen

Tage Severinsen (22. september 1902 – 5. februar 1951) var en dansk præst og modstandsmand.

Severinsen var præst i Finderup og blev involveret i modstandsarbejdet i Dansk Samling, da kreditforeningsmanden Helmer Wøldike spurgte, om han ville opbevare våben. Men præsten blev opdaget og arresteret 13. januar 1944 og blev idømt dødsstraf, som 12. juni 1944 ændredes til livsvarigt tugthus, hvorfor han blev sendt til afsoning i KZ-lejr i Tyskland. Han kom hjem ved befrielsen i maj 1945, men opholdet i koncentrationslejren havde ødelagt hans helbred, og Tage Severinsen døde i 1951.

Kilder 
 Tage Severinsen i Modstandsdatabasen
 Finderup Kirkes hjemmeside 

Præster fra Danmark
Modstandsfolk fra Dansk Samling
Danskere i 1900-tallet
Ofre for nazismen fra Danmark
Steinheim am Albuch

Steinheim am Albuch er en kommune i Landkreis Heidenheim i den østlige del af den tyske delstat Baden-Württemberg i det sydlige Tyskland. Den ligger ved den nordlige ende af Schwäbische Alb ved Albuch. Steinheim am Albuch ligger i det for 15 millioner år siden dannede meteoritkrater Steinheimer Becken.

Geografi 

Steinheim og landsbyen Sontheim ligger i Steinheimer Becken, et krater med mellem 503 og 718 meter høje kanter og en diameter på 3,5 km.

Det formodes, at meteoritten, der har dannet krateret, er en del af et større meteor, der har dannet krateret Nördlinger Ries .. Midt i krateret mellem Steinheim og Sontheim ligger Klosterberg, hvor der er meget brugte klatreklipper, Steinhirt. Ved den vestlige ende er der en sandgrube, hvor der er fundet mange fossiler.

Mere end halvdelen af af kommunens område er skovdækket. Dertil kommer et hedeareal på 400 ha på kraterryggen.

Eksterne henvisninger
Raymond Chevreuille

Raymond Chevreuille (født 17. november 1901 i Brussel, Belgien, død 9. maj 1976 i Montignies-le-Tulleul, Belgien) var en belgisk komponist. 

Chevreuille hører til Belgiens vigtige komponister i det 20 århundrede. Han studerede på Brussels Musikkonservatorium , men sprang fra, og var derefter selvlært.
Han har komponeret 8 symfonier, 3 klaverkoncerter, 3 violinkoncerter og orkesterværker.

Han var både tonal og atonal i sin stil, og yndede ofte i sine orkesterværker at lave dialog mellem orkester og solist. Sammen med komponisterne , Jean Absil og Arthur Meulemans , hører han til de betydeligste komponister i Belgien.

Udvalgte værker 

 Symfoni nr. 1 (1939) - for orkester
 Symfoni nr. 2 (1944) - for orkester
 Symfoni nr. 3 (1951) - for orkester
 Symfoni nr. 4 (1952) - for orkester
 Symfoni nr. 5 (1954) - for orkester
 Symfoni nr. 6 (1957) - for orkester
 Symfoni nr. 7 (1964) - for orkester
 Symfoni nr. 8 (1970) - for orkester
 3 Violinkoncerter (1941, 1953, 1965) - for violin og orkester
 "Askepot" (1946) - ballet
 6 Strygerkvartetter (1930-1945)

Eksterne kilder og henvisninger 
 Biografi og værkliste  (på fransk)

Komponister fra Belgien
Klassiske komponister fra det 20. århundrede
Henri Sauguet

Henri Sauguet (oprindelig Henri-Pierre Poupard)(født 18. maj 1901 i Bordeaux, Frankrig, død 21. juni 1989 i Paris, Frankrig) var en fransk komponist.

Sauguet var manden der bragte balletten tilbage i Paris efter anden Verdenskrig. Han blev undervist af Darius Milhaud og Erik Satie.

Han var en tonal komponist. Han har komponeret 4 symfonier, 3 klaverkoncerter, orkesterværker og balletter. Han har skrevet omkring 150 værker.

Udvalgte værker 

 Symfoni nr. 1 "Expiatory" (1945) - for orkester
 Symfoni nr. 2 "Allegorisk årstiderne" (1949) - for sopran, kor og orkester
 Symfoni nr. 3 "I. N. R."(1955) - for orkester
 Symfoni nr. 4 "Af den tredje alder" (1971) - for orkester
 3 Klaverkoncerter (1934, 1947-1948, 1961-1963) - for klaver og orkester
 Harmonikakoncert (1970) - for harmonika og orkester
 "Ensomhed" (1958) - ballet
 "Hjertets ess" (1960) - ballet

Komponister fra Frankrig
Personer fra Bordeaux
Jean Rivier

Jean Rivier (født 21. juli 1896 i Villemomble, Paris, død 6. november 1987 i La Penne sur Huveaune, Frankrig) var en fransk komponist.

Rivier komponerede i neoklassisk stil. Han har komponeret 7 symfonier, koncerter, operaer, og et requiem, men han er nok mest kendt for sin Grave et Presto(1938) for saxofon kvartet.

Han er inspireret af Arthur Honegger og Olivier Messiaen. Hans 8 symfonier hører til de vigtige symfonier i nyere fransk musik.

Udvalgte værker 

 Symfoni nr. 1 (1931) - for orkester
 Symfoni nr. 2 (1937) - for strygeorkester
 Symfoni nr. 3 (1937) - for strygeorkester
 Symfoni nr. 4 (1947) - for strygeorkester
 Symfoni nr. 5 (1950) - for orkester
 Symfoni nr. 6 "Omenerne" (1958) - for orkester
 Symfoni nr. 7 "Kontraster" (1971) - for orkester
 Symfoni nr. 8 (1978) - for strygeorkester
 Saxofonkoncert (1955) - for altsaxofon, trompet og stort orkester
 Fagotkoncert (1963) - for fagot og strygeorkester
 Klarinetkoncert 81958) - for klarinet og strygeorkester
 Obokoncert (1966) - for obo og orkester
 Requiem (1953) - for solister, kor og orkester
 "Grave og presto" (1972) - for saxofonkvartet

Eksterne henvisninger 
 "Jean Rivier" in Sax, Mule & Co, Jean-Pierre Thiollet, H & D, 2004, 169–170.

Kilde 
 Om Jean Rivier på musicweb-international.com

Komponister fra Frankrig
Paul le Flem

Marie Paul Achille Auguste (Paul) le Flem (født 18. marts 1881 i Lézardrieux, død 31. juli 1984 i Trégastel) var en fransk komponist, kritiker og lærer.

le Flem komponerede i neoklassisk stil, han har komponeret fire symfonier, orkesterværker, og operaen Le Rossignol de St-Malo. 

Underviste ved Schola Cantorium. Han er inspireret af Vincent d´Indy.

Udvalgte værker 

 Symfoni nr. 1 (1908) - for orkester
 Symfoni nr. 2 (1958) - for orkester
 Symfoni nr. 3 (1967) - for orkester
 Symfoni nr. 4 (1974) - for orkester
 "Stemmer fra havet" (1911) - for orkester
 "Koncertstykke" (1964) - for violin og orkester
 "Aucassin og Nicolette" (1909) - opera
 "Den forbandede" (1968) - opera
 "Sindsro" (1955) -  for ondes martenot og klaver
 "Sonate" (1905) - for violin og klaver

Kilde
  Om Paul le Flem på musicweb-international.com

Komponister fra Frankrig
Hundredårige
Sylvio Lazzari

Sylvio Lazzari (oprindelig Josef Fortunat Silvester Lazzari) (født 30. december 1857 i Bolzano, død 18. juni 1944 i Paris) var en østrigsk/fransk komponist. 

Lazzari var født østriger, men flyttede til Frankrig og blev fransk statsborger i 1896. Han komponerede i romantisk stil inspireret af Claude Debussy, men nok mest af den tyske komponist, Richard Wagner. 

Han har komponeret en symfoni, symfoniske tonedigte, operaer, og hans vel nok mest kendte værk, Sonate for violin og klaver, som lægger sig stilistisk op af César Francks stil.

Udvalgte værker 

 Symfoni (i Eb-dur) (1907) - for orkester
 Rapsodi (1922) - for violin og orkester 
 Suite (i F-dur) (1922) - for orkester
 "Faust" (tilfældig musik efter Goethe) (1925) - for orkester
 "Amor" (1896) - opera
 "Legendarisk tragedie" (1896) - opera
 Sonate (1894) - for violin og klaver

Komponister fra Østrig
Komponister fra Frankrig
Østrigere i 1800-tallet
Franskmænd i 1900-tallet
Sunny Murray

James Marcellus Arthur "Sunny" Murray (født 21 September 1936 i Idabel, Oklahoma, død 8. december 2017) var en amerikansk freejazz trommeslager. 

Murray er mest kendt for sit samarbejde med freejazz pianisten Cecil Taylor´s og Albert Ayler´s grupper i 1960´erne. Murray kom til New York i 1956, og begyndte der at spille med folk som Jackie Mclean, Henry red Allen, Willie "the Lion" Smith, Ted Curson og Cecil Taylor.

Han er den mest kontroversielle trommeslager i jazzen, efter Elvin Jones. Han har spillet med de fleste store avantgarde musikere i jazzen såsom Archie Shepp, John Coltrane, Don Cherry,Ornette Coleman, Jimmy Lyons og John Tchicai. 

Han har ledet og indspillet med egne grupper op igennem 70 ´erne og 80´erne med blandt andre David Murray og Don Pullen.

Murray spiller i en meget abstrakt fri stil hvor beatet ikke eksisterer. Han spiller puls, men i bølger som spiller omkring musikken uden nogen egentlig fast ostinat nogen steder.

Diskografi

 Sunny´s Time Now
 Sunny Murray
 Big Chief
 Homage to Africa
 Sunshine
 An Even Break(never give a sucker a second Change)

Referencer

Eksterne henvisninger 

 

Trommeslagere fra USA
Jazzmusikere fra USA
U-landsforeningen Svalerne

U-landsforeningen Svalerne er en dansk upolitisk og ikke-religiøs hjælpeorganisation og NGO med fokus på Bangladesh og Tamil Nadu, Indien.

Historie 
Svalerne blev grundlagt i 1963 og tæller i dag knap 300 medlemmer hvoraf ca. 100 er aktive. Inspiration gik ud fra den franske præsts Abbé Pierres arbejde, og foreningen var derfor i lang tid medlem af den Internationale Emmaüs-bevægelse. Dette tilhørsforhold er dog sat i bero efter Svalernes generalforsamling d. 29. marts 2009.

Ud over butikker og hovedkontoret i København har Svalerne lokalafdelinger i Århus, Odense og Fredericia. Desuden er der en aktiv gruppe i Sverige, som blev oprettet allerede i 1959. Den har kontorer i Stockholm og Lund, som beskæftiger sig med henholdsvis problemer i Latinamerika og Indien/Bangladesh.

Arbejdsområder og formål 
Organisationen er grundet i frivilligt arbejde, som bl.a. består i indsamling af genbrugsgenstande fra donorer og salg af disse ved et ugentligt loppemarked. Dertil kommer salg af andet genbrug, Fair trade-import og salg i butikker i København og Århus. 

Pengene bliver fordelt som økonomisk støtte til græsrodsbevægelser i Bangladesh og Syd-Indien. Hermed skal det gøres muligt for lokale initiativer at have et stærkere grundlag for udviklingsarbejde. Fokus ligger her på fattigste, herunder kasteløse, lav-kaster og jordløse befolkningsgrupper. 
 
Ved siden af dette er Svalerne engageret i at udbrede viden om udviklingsproblematikker i Danmark og arrangerer hertil en række oplysningsaktiviteter, som for eksempel filmfremvisninger og foredrag, samt udgivelse af månedlige nyhedsbreve og SvaleBladet én gang årligt.

Partnerorganisationer i Bangladesh 
 PLEAD
 RAC – Rural Advancement Council
 PUP – Polle Unnyon Prokolpo
 THANAPARA

Partnerorganisationer i Tamil Nadu, Indien 
 DWDS – Dalit Women’s Development Solidarity
 IID – Indian Institute of Development Trust 
 RPWO – Rural Peoples Welfare Organization
 CRED – Center for Rural Education and Development 
 FEWIN – Freedom and Empowering of Women Integrated Network 
 ICF – Indian Community Foundation 
 SEAS – Social Education and Action Society

Kilder

Eksterne henvisninger 
 Svalerne i Danmark
 Svalerne på Fyn
 Svalerna i Lund, Sverige
 Svalerne i Stockholm, Sverige
 hjemmeside for Emmaüs
 hjemmeside for Social Forum

Ngo'er
Etableret i 1963
Internationale solidaritetsbevægelser
Arnold J. Toynbee

Arnold Joseph Toynbee (født 14. april 1889 i London, død 22. oktober 1975 i York) var en britisk historiker som skrev en 12-binds analyse af civilisationernes vækst og fald, A Study of History (1934–1961). Værket var en syntese af verdenshistorien, en meta- eller universalhistorie baseret på en teori om at civilisationer gennemgår en vækst-, blomstrings- og forfaldsperiode, hvor han undersøgte historien fra et globalt perspektiv.

Højkulturer
Historikere fra England
Personer fra London
Briter i 1900-tallet
Saul Bellow

Saul Bellow (født 10. juni 1915, død 5. april 2005) var en canadisk-født amerikansk jødisk forfatter. Bellow var professor ved flere universiteter (Minnesota, Princeton, New York og Chicago), og regnes blandt de største amerikanske romanforfattere efter 2. verdenskrig. Han modtog Nobelprisen i litteratur i 1976.

Hans bøger har høstet stor anerkendelse både blandt kritikere og publikum, og flere af bøgerne er prisbelønnede. Et gennemgående tema er det moderne, urbane menneskes forsøg på at finde sin plads i samfundet, ofte med baggrund i en jødisk identitet.

Debutromanen Dangling Man (1944) er om en ung mand som går og venter på indkaldelse til militærtjeneste i krigens første år. Skyldproblemet er tema i The Victim (1947, dansk overs. Ofret, 1954). Så fulgte pikaresk-romanen The Adventures of Augie March (1953, dansk overs. En ung amerikaners eventyr, 1955) og Seize the Day (1956, dansk overs. Grib dagen, 1966). Henderson the Rain King (1959, dansk overs. Regnkongen Henderson, 1960) er om en kraftig og egocentrisk millionær som bliver udsat for fantastiske oplevelser i Afrika. Hovedpersonen i Herzog (1964, dansk overs. 1965), en middelaldrende universitetslærer i filosofi, gennemgår en krise som næsten fører ham til selvmord. I 1970 udkom Mr. Sammler's Planet (dansk overs. samme år). Efter udgivelsen af Humboldt's Gift (1975, dansk overs. Humboldts gave, 1977) blev Bellow tildelt Nobelprisen i litteratur 1976. Senere romaner er The Dean's December (1982, dansk overs. Dekanens december, 1983), hvor handlingen udspiller sig i Rumænien, og More Die of Heartbreak (1987, dansk overs. Der er flere der dør af hjertesorg, 1988). Kortromanerne A Theft (Ringen) og The Bellarosa Connection (Bellarosa-forbindelsen) blev begge udgivet i 1989, og kom på dansk året efter. The Actual kom i 1997 (dansk overs. Den ægte, 1998), og Ravelstein i 2000 (dansk overs. 2001).

Bellow skrev også et skuespil, The Last Analysis, som blev opført i New York i 1964. Noveller er samlet i Mosby's Memoirs (1968), Him with His Foot in His Mouth (1984, dansk overs. Ham med foden i spinaten, 1985) og Something to Remember Me By (1991). Efter en rejse til Israel 1975 skrev han To Jerusalem and Back (dansk overs. Jerusalem tur-retur, 1977). Essayer er samlet i It All Adds Up (1994).

Eksterne henvisninger 

 

Romanforfattere fra USA
Nobelprismodtagere i litteratur
Nobelprismodtagere fra USA
Novelleforfattere fra USA
Dramatikere fra USA